# Black Eyed Peas

### Wikipedia

The Black Eyed Peas
Toiminnassa | 1992-
Kotipaikka | Yhdysvallat
Laulukieli | englanti tagalog
Tyylilaji | Hip hop Funk R&B
Levy-yhtiö | Interscope Records A&M Records
Jäsenet | Will.i.am Apl.de.ap Taboo Fergie

The Black Eyed Peas (tunnettu myös lyhenteellä B.E.P), on Yhdysvaltain Kaliforniasta kotoisin oleva hip hopia, funkia ja R&B:a yhdistävä yhtye. He ovat tunnettuja monista hiteistään, kuten Where is the Love? (2003), Shut Up (2003), Let's Get it Started (2004) ja Don't Phunk With My Heart (2005).

## [muokkaa] Historia

The Black Eyed Peasin historia alkaa jo vuodesta 1989, kun kahdeksasluokkalaiset will.i.am ja Apl.de.ap tutustuivat toisiinsa ja alkoivat yhdessä tehdä rap-musiikkia ja esiintyä Los Angelesin alueella. Miehet tekivät sopimuksen (Eazy-E:n johtaman) Ruthless Recordsin kanssa, kun Eazy-E:n managerin, Jerry Hellerin, sisaruksen poika oli huomannut kaksikon lahjakkuuden. Ystävänsä Dante Santiagon kanssa he perustivat trion, jolle antoivat nimeksi Atban Klann. Ruthless Records kuitenkin kieltäytyi julkaisemasta Atban Klannin debyyttialbumia, koska yhtyeen musiikin positiivisten teemojen ei uskottu kiinnostavan Ruthlessin asiakaskuntaa.

### [muokkaa] Behind the Front

Eazy-E menehtyi AIDS:iin vuonna 1995. Samana vuonna yhtye päätti muuttaa nimensä Black Eyed Peasiksi. Dante Santiago korvattiin uudella jäsenellä, Taboolla, ja Kim Hill tuli yhtyeen taustalaulajaksi. Monista hip-hop-yhtyeistä poiketen Black Eyes Peas halusi esiintyä live-bändin kanssa ja myös musiikillisesti sekä ulkoasultaan he poikkeavat paljon perinteisestä Gangsta-rap-tyylistä, joka oli silloin Los Angelesin alueella hip-hopin pääsuuntaus. 90-luvun puolivälissä Black Eyed Peas esiintyi klubeilla, kunnes tekivät sopimuksen Interscope Recordsin kanssa ja julkaisivat ensimmäisen albuminsa Behind the Frontin vuonna 1998. Yhtye sai kuitenkin paljon kritiikkiä poikkeavasta tyylistään. Ensimmäisen levyn hittisingleksi nousi "Joints & Jam".

### [muokkaa] Bridging the Gap

Toinen albumi, Bridging the Gap, julkaistiin vuonna 2000. Se on tyyliltään melko samanlainen kuin ensimmäinen albumi: musiikissa on paljon funkin elementtejä. Ensimmäiselläkin levyllä kappaleen "Love Won't Wait" tekemiseen osallistunut R&B- ja soul-tähti Macy Gray teki myös toisella levyllä yhteistyötä Black Eyed Peasin kanssa. Yhdessä he levyttivät kappaleen "Request + Line", josta tuli Bringing the Gapin hittisingle. Albumilla esiintyi myös muita hip-hop maailman isoja nimiä kuten De La Soul, sekä kuuluisa rap-tähti Wyclef Jean. Levyn julkaisun jälkeen taustalaulaja Kim Hill lähti yhtyeestä.

Apl.de.ap ja Fergie

### [muokkaa] Elephunk

Todellinen läpimurto tapahtui yhtyeen julkaistessa kolmannen albuminsa, Elephunkin, vuonna 2003. Kim Hilliä korvaamaan oli tullut uusi naisvokalisti, Fergie. Hänet oli alun perin ajateltu Hillin tapaan taustalaulajaksi, mutta Fergien voimakas ääni ja vahva karisma tekivät hänestä yhtyeen neljännen jäsenen. Kokoonpanomuutoksen lisäksi yhtye muutti nimensä nykyiseen muotoonsa "The Black Eyed Peas". Elephunkin ensimmäinen hitti oli sodanvastainen "Where Is The Love?", jossa esiintyi myös pop-laulaja Justin Timberlake. Toinen suuri hitti oli "Shut Up", joka oli edellisen ohella Suomessakin ahkerassa radiosoitossa. Elephunk oli maailmanlaajuisesti erittäin suosittu ja myi kultaa sekä (multi)platinaa Yhdysvalloissa, Britanniassa, Saksassa, Suomessa ja muuallakin euroopassa.

Albumilla nimellä "Let's Get Retarded" muutettiin muotoon "Let's Get It Started" NBA:n finaalin mainostusta varten. Uusittu versio kappaleesta julkaistiin singlenä. Kappaleen sanoituksen muuttaminen vaikutti luonnollisesti paljon myös kappaleen teemoihin. Alkuperäinen versio "Let's Get Retarded" kertoo lähinnä rankasta juhlimisesta, kun taas "Let's Get It Started" on huomattavasti salonkikelpoisempi versio. Kappale sai vuonna 2005 parhaan rap-esityksen Grammyn.

Yhtyeen alkuvaiheissa mukana ollut Dante Santiago esiintyy muutamalla Elephunkin kappalella taustalaulajana. Myös seuraavalla levyllä hän lauloi muutamia taustoja, vaikka ei varsinaisesti enää yhtyeen jäsen olekaan.

### [muokkaa] Monkey Business

Neljäs albumi, Monkey Business, julkaistiin 7. kesäkuuta 2005. Levyn ensimmäinen single oli "Don't Phunk With My Heart", joka odotetusti sai maailmanlaajuisesti paljon suosiota. Tämä single toi The Black Eyed Peasille toisen rap-Grammyn. Tosin osa radiokanavista kieltäytyi soittamasta kappaletta sen rivouden takia (phunk kuulostaa lausuttuna hieman samalta kuin fuck) ja siksi kappaleesta tehtiin siistitty versio "Don't Mess With My Heart". Myöskin "My Humps"-single menestyi hyvin ja sitä soitettiin paljon radiossa huolimatta sanoituksien hyvin ilmeisestä seksuaalisesta virityksestä. My Humps sai kuitenkin kritiikkiä yksipuolisesta sanoituksestaan ja suosittu internetsivusto Something Awful "palkitsi" kappaleen vuoden typerimpänä lauluna.

Monkey Business-levyllä The Black Eyed Peas teki taas yhteistyötä Justin Timberlaken kanssa ja yhdessä levytettiin kappale "My Style". Levyllä esiintyy myös funk- ja soul-legenda James Brown kappaleessa "They Don't Want Music". Rock-tähti Stingin kanssa yhteistyössä tehtiin "Englishman In New Yorkin" melodiselle pohjalle perustuva kappale "Union".

## [muokkaa] Jäsenet

- Will.i.am eli William James Adams jr. (s. 15. maaliskuuta 1975) 1992-
- Fergie eli Stacy Ferguson (s. 27. maaliskuuta 1975) 2000-
- Taboo eli Jaime Gomez (s. 14. heinäkuuta 1975) 1992-
- Apl.de.ap eli Allen Lindo (s. 28. marraskuuta 1974) 1992-

### [muokkaa] Entiset jäsenet

- Kim Hill 1995-2000
- Dante Santiago 1992-1995

## [muokkaa] Diskografia

### [muokkaa] Albumit

- Behind the Front - 1998
- Bridging the Gap - 2000
- Elephunk - 2003
- Monkey Business - 2005

### [muokkaa] Singlet

- Joints & Jam - 1998
- Fallin' Up - 1998
- ¿Que Dices? - 1998
- BEP Empire - 2000
- Weekends - 2000
- Get Original - 2000
- Request + Line - 2001
- Where Is the Love? - 2003
- Shut up - 2003
- Hey mama - 2004
- Let's Get It Started - 2004
- The Apl Song - 2004
- Don't Phunk with My Heart - 2005
- Pump It - 2005
- Don't Lie - 2005
- My Humps - 2005
- Pump It - 2006
- Like That - 2006
- Gone Going - 2006
- Mas Que Nada feat. Sergio Mendes - 2006

### [muokkaa] DVD:t

- Behind The Bridge To Elephunk - 2004

## [muokkaa] Aiheesta muualla

- Black Eyed Peasin viralliset sivut

The Black Eyed Peas
Will.i.am | Apl.de.ap | Taboo | Fergie entiset jäsenet: Kim Hill | Dante Santiago
Studioalbumit
Behind The Front | Bridging The Gap | Elephunk | Monkey Business
DVD:t
Behind The Bridge To Elephunk

Haettu osoitteesta http://fi.wikipedia.org../../../b/l/a/Black_Eyed_Peas_3564.html

Luokat: Yhdysvaltalaiset hip hop -yhtyeet | 1990-luvun yhtyeet ja sooloartistit | 2000-luvun yhtyeet ja sooloartistit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Dansk
- Deutsch
- English
- Español
- Esperanto
- فارسی
- Français
- Italiano
- עברית
- Latviešu
- Lietuvių
- Nederlands
- 日本語
- Norsk (bokmål)
- Polski
- Português
- Русский
- Shqip
- Simple English
- Svenska
- Tiếng Việt
- 中文